മഡുക ഭാഷയില് ആദ്യസിനിമ ആദിവാസിയുടെ ചിത്രീകരണം തുടങ്ങി തൃശൂര്: അട്ടപ്പാടിയിലെ ആദിവാസി യുവാവ് മധുവിന്റെ കൊലപാതകം പ്രമേയമാക്കി വിജീഷ് മണി സംവിധാനം ചെയ്യുന്ന സിനിമ ആദിവാസിയുടെ ദി ബ്ളാക്ക് ഡെത്ത് ചിത്രീകരണം അട്ടപ്പാടിയില് തുടങ്ങി. അപ്പാനി ശരത്താണ് മധുവിനെ അവതരിപ്പിക്കുന്നത്. മധുവിന്റെ ഭാഷയായ മുഡുകയിലാണ് ചിത്രം നിര്മ്മിക്കുന്നത്. ഈ ഭാഷയില് നിര്മ്മിക്കുന്ന ആദ്യ സിനിമയാണിത്. അദ്ധ്യാപകനും ആദിവാസി മൂപ്പനുമായ തങ്കരാജിന്റേതാണ് സംഭാഷണം. കഥ തിരക്കഥ വിജീഷ് മണി. ഏരീസ് ഗ്രൂപ്പിന്റെ ബാനറില് സോഹന് റോയിയാണ് നിര്മ്മാണം. ഗോത്രകവി ചന്ദ്രന് മാരിയുടെ രണ്ട് പാട്ടുണ്ടാകും. കുറച്ച് കഥാപാത്രങ്ങളുള്ള, മുഡുകരും അഭിനയിക്കുന്ന 100 മിനിറ്റ് ചിത്രം ഓസ്കാറിനയക്കുമെന്ന്, ശ്രീനാരായണ ഗുരുവിനെക്കുറിച്ച് 51 മണിക്കൂര് കൊണ്ട് സിനിമയൊരുക്കിയ വിശ്വഗുരു വിജീഷ് മണി പറഞ്ഞു. ഗോത്രഭാഷകളെ സംരക്ഷിക്കാന് ശ്രമം ഗോത്രഭാഷകള്ക്ക് അസ്തിത്വം കണ്ടെത്താനായി 10 ഗോത്രഭാഷകളില് സിനിമ നിര്മ്മിക്കാനാണ് വിജീഷ് മണിയുടെ ശ്രമം. ഇരുള, കുറുംബ ഭാഷകളില് നേതാജി, മ് എന്നിവ നിര്മ്മിച്ചിട്ടുണ്ട്. ഗോകുലം ഗോപാലനായിരുന്നു നേതാജിയിലെ കേന്ദ്ര കഥാപാത്രം.മ്ല് ഐ. എം വിജയനും. രണ്ട് ചിത്രങ്ങളും ഇന്ത്യന് പനോരമയിലേക്ക് തിരഞ്ഞെടുക്കപ്പെട്ടിരുന്നു. മധുവിന് മരണമില്ല മധുവിന് സിനിമയില് മരണമില്ല. വിശപ്പ്, പരിസ്ഥിതി, വര്ണവിവേചനം, കാലാവസ്ഥാ പ്രശ്നങ്ങള്, ഗോത്ര സംസ്കൃതിയുടെ നാശം എന്നിവയിലേക്ക് സിനിമ വെളിച്ചം വീശും. വിശപ്പിന്റെ വേദനയിലേക്ക് ആദിവാസികളെ എത്തിക്കുന്ന സാഹചര്യമാണ് സിനിമയുടെ കാതല്.